Πρόταση απόφασης του Συμβουλίου για την έγκριση πολυετούς προγράμματος δραστηριοτήτων (1998/2002) στον πυρηνικό τομέα, σχετικά με την ασφάλεια μεταφοράς των ραδιενεργών υλικών, καθώς και με τον έλεγχο της ασφάλειας και τη βιομηχανική συνεργασία, κατά τρόπον ώστε να προωθούνται ορισμένα ζητήματα ασφάλειας των πυρηνικών εγκαταστάσεων στις χώρες που συμμετέχουν προς το παρόν στο πρόγραμμα TACIS (Πρόγραμμα SURE) (98/C 261/05) (Κείμενο που παρουσιάζει ενδιαφέρον για τον ΕΟΧ) COM(1998) 423 τελικό - 98/0234(CNS)

(Υποβλήθηκε από την Επιτροπή στις 15 Ιουλίου 1998)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη Συνθήκη για την ίδρυση της Ευρωπαϊκής Κοινότητας Ατομικής Ενέργειας και ιδίως το άρθρο 203,

την πρόταση της Επιτροπής,

τη γνώμη του Ευρωπαϊκού Κοινοβουλίου,

Εκτιμώντας:

ότι η θέληση προώθησης των ελέγχων ασφαλείας για τη χρήση πυρηνικών υλικών και υψηλού βαθμού ασφαλείας αποτελούν βασικούς στόχους της κοινοτικής ενεργειακής πολιτικής στον πυρηνικό τομέα 7 ότι, ως εκ τούτου, βάσει του πολυετούς προγράμματος-πλαισίου για δράσεις στον τομέα της ενέργειας (1998-2002), είναι σκόπιμο να προβλεφθεί ειδικό πρόγραμμα για την προώθηση δράσεων που συνδέονται με τους ελέγχους της ασφάλειας και με την πυρηνική ασφάλεια 7

ότι η καταφυγή στην πυρηνική ενέργεια για την παραγωγή ηλεκτρισμού και η αυξανόμενη χρήση ραδιενεργών υλικών στον τομέα της υγείας, της βιομηχανίας ή της έρευνας επιφέρει ανάπτυξη των μεταφορών ραδιενεργών υλικών 7 ότι, κατά συνέπεια, το πρόβλημα αύξησης του βαθμού ασφαλείας στον πυρηνικό τομέα πρέπει να οδηγήσει στη βελτίωση των συνθηκών ασφάλειας των μεταφορών ραδιενεργών υλικών 7

ότι η Κοινότητα δεν μπορεί να παύσει να ενδιαφέρεται για την κατάσταση η οποία επικρατεί στις χώρες που συμμετέχουν στο πρόγραμμα TACIS στον πυρηνικό στομέα 7 ότι μπορεί να συνεισφέρει στη διασφάλιση των ελέγχων πυρηνικής ασφάλειας στις χώρες αυτές, δίνοντάς τους τη δυνατότητα να επωφεληθούν της εμπειρίας της και να προωθήσουν υψηλό βαθμό ασφάλειας για το σχεδιασμό και τη λειτουργία των πυρηνικών εγκαταστάσεων, ενθαρρύνοντας τη βιομηχανική συνεργασία 7

ότι είναι πολιτικά και οικονομικά επιθυμητό να ανοιχθεί το πρόγραμμα στις συνδεδεμένες χώρες της κεντρικής και ανατολικής Ευρώπης σύμφωνα με τα συμπεράσματα της συνόδου του Ευρωπαϊκού Συμβουλίου που οργανώθηκε στην Κοπεγχάγη τον Ιούνιο του 1994 και, όπως διευκρινίζει η ανακοίνωση που υποβλήθηκε επί του θέματος αυτού στο Συμβούλιο από την Επιτροπή το Μάιο του 1994, επίσης και στην Κύπρο 7

ότι η συνθήκη για την ίδρυση της Ευρωπαϊκής Κοινότητας Ατομικής Ενέργειας, για την έγκριση του παρόντος προγράμματος, προβλέπει ως μόνες αρμοδιότητες αυτές που περιλαμβάνονται στο άρθρο 203 7

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Βάσει του προγράμματος-πλαισίου για τις δράσεις στον τομέα της ενέργειας, τίθεται σε εφαρμογή από την Κοινότητα ειδικό πρόγραμμα δραστηριοτήτων στον πυρηνικό τομέα, σχετικά με την ασφάλεια των μεταφορών των ραδιενεργών υλικών, καθώς και με τον έλεγχο ασφάλειας και τη βιομηχανική συνεργασία, κατά τρόπον ώστε να προωθούνται ορισμένα ζητήματα της ασφάλειας των πυρηνικών εγκαταστάσεων στις χώρες που συμμετέχουν στο πρόγραμμα TACIS το οποίο στο εξής ονομάζεται «SURE» για το χρονικό διάστημα 1998-2002.

2. Εκτός από τους κατά προτεραιότητα στόχους που αναφέρονται στο άρθρο 1 παράγραφος 2 της απόφασης του Συμβουλίου για την έγκριση πολυετούς προγράμματος-πλαισίου σχετικά με τις δράσεις στον τομέα της ενέργειας, το πρόγραμμα SURE έχει τους εξής στόχους:

α) βελτίωση των προϋποθέσεων ασφάλειας της μεταφοράς ραδιενεργών υλικών στην Ευρωπαϊκή Κοινότητα 7

β) συνεισφορά στην καθιέρωση συστήματος αποτελεσματικού και αξιόπιστου ελέγχου ασφαλείας στις χώρες που συμμετέχουν στο πρόγραμμα TACIS, μέσω δράσεων συνεργασίας 7

γ) προώθηση της βιομηχανικής συνεργασίας με τις εν λόγω χώρες και ανταλλαγή τεχνογνωσίας στο πλαίσιο της πυρηνικής βιομηχανίας, προκειμένου να βοηθηθούν στην επίτευξη υψηλών προτύπων ασφαλείας, διεθνώς αναγνωρισμένων για τους πυρηνικούς εξοπλισμούς και εγκαταστάσεις.

Άρθρο 2

Οι ετήσιες πιστώσεις επιτρέπονται από την αρμόδια αρχή επί του προϋπολογισμού, με την προϋπόθεση της τήρησης των χρηματοπιστωτικών προοπτικών.

Άρθρο 3

Προκειμένου να επιτευχθούν οι στόχοι που προβλέπονται στο άρθρο 1, η Κοινότητα συνεισφέρει ιδίως στη χρηματοδότηση δράσεων που έχουν ως σκοπό:

1. Στον τομέα της ασφάλειας της μεταφοράς ραδιενεργών υλικών:

- τη διευκόλυνση της λειτουργίας της εσωτερικής αγοράς, καθορίζοντας τα μέτρα εναρμόνισης που δικαιολογούνται 7

- τη συνεισφορά στην ενδεχόμενη εξέλιξη της νομοθεσίας, με ανάπτυξη του πειραματισμού και των γνώσεων 7

- την αξιολόγηση από τεχνικής πλευράς των γεγονότων που συνέβησαν κατά τη διάρκεια της μεταφοράς και την εξ αυτού κατάληξη σε συμπεράσματα για το μέλλον 7

- την ενίσχυση στον τομέα των μεταφορών της συνεκτικότητας των διατάξεων επείγουσας ανάγκης και τη διαμόρφωση παρεμβάσεων 7

- τη συνεργασία με τις χώρες που συμμετέχουν στο πρόγραμμα TACIS προκειμένου να βοηθηθούν στη βελτίωση της ασφάλειας των μεταφορών στις εν λόγω χώρες 7

- τη βελτίωση της πληροφόρησης, την κατανόηση και τη συνειδητοποίηση του κοινού στον τομέα αυτό.

2. Στον τομέα του ελέγχου της ασφάλειας στις χώρες που συμμετέχουν στο πρόγραμμα TACIS:

- την κατάρτιση, την εξοικείωση, τον πειραματισμό, την ανακύκλωση και την αναβάθμιση του τεχνολογικού επιπέδου των εμπειρογνωμόνων στις χώρες αυτές, σε θέματα ελέγχου της ασφάλειας των πυρηνικών υλικών 7

- τη συνεργασία για την εφαρμογή συστημάτων λογιστικής και ελέγχου της ασφαλείας των πυρηνικών υλικών 7

- την εγκατάσταση σύγχρονου εξοπλισμού διοικητικής μέριμνας, αξιολόγησης και ελέγχου, καθώς και τη σχετική κατάρτιση.

3. Στον τομέα της πυρηνικής βιομηχανικής συνεργασίας, με τις χώρες που συμμετέχουν στο πρόγραμμα TACIS:

- την ανάλυση του βιομηχανικού, διοικητικού, νομικού και χρηματοπιστωτικού πλαισίου, που αφορά ειδικά εκάστη εξ αυτών 7

- την τόνωση των δράσεων βιομηχανικής συνεργασίας, που είναι πιθανόν να επιφέρουν μεταφορά ευρωπαϊκών τεχνολογιών στον τομέα της πυρηνικής ασφάλειας 7

- τη διευκόλυνση της σύνδεσης των εταίρων της Ευρωπαϊκής Κοινότητας και των χωρών που συμμετέχουν στο πρόγραμμα TACIS για την ανάπτυξη κοινών βιομηχανικών έργων.

Άρθρο 4

Το ποσοστό χρηματοδότησης των δράσεων και μέτρων που προβλέπονται στο άρθρο 3 κινείται μεταξύ 80 και 100 % του συνολικού κόστους.

Άρθρο 5

1. Η Επιτροπή αναλαμβάνει την εκτέλεση του προϋπολογισμού και την εφαρμογή του προγράμματος SURE.

2. Για τους σκοπούς της εκτέλεσης του προϋπολογισμού και της εφαρμογής του εν λόγω προγράμματος, η Επιτροπή επικουρείται από την επιτροπή που προβλέπεται στο άρθρο 4 της απόφασης του Συμβουλίου για την έγκριση του πολυετούς προγράμματος-πλαισίου σχετικά με τις δράσεις στον τομέα της ενέργειας.

Άρθρο 6

Η εσωτερική και εξωτερική εξέταση και αξιολόγηση της εφαρμογής του παρόντος προγράμματος, πραγματοποιούνται σύμφωνα με τις διατάξεις του άρθρου 5 της απόφασης του Συμβουλίου για την έγκριση πολυετούς προγράμματος-πλαισίου σχετικά με τις δράσεις στον τομέα της ενέργειας.

Άρθρο 7

Η συμμετοχή στο πρόγραμμα SURE είναι ανοικτή στις συνδεδεμένες χώρες της κεντρικής και ανατολικής Ευρώπης (PECO), σύμφωνα με τις προϋποθέσεις, περιλαμβανομένων των χρηματοπιστωπικών διατάξεων, που καθορίζονται στα συμπληρωματικά πρωτόκολλα των συμφωνιών σύνδεσης ή στις ίδιες τις συμφωνίες σύνδεσης σχετικά με τη συμμετοχή σε κοινοτικά προγράμματα. Η συμμετοχή στο πρόγραμμα είναι επίσης ανοικτή στην Κύπρο, βάσει συμπληρωματικών πιστώσεων, σύμφωνα με τους ίδιους κανόνες που ισχύουν για τις χώρες της ΕΖΕΣ/ΕΟΧ, ακολουθώντας διαδικασίες που πρόκειται να συμφωνηθούν με τη χώρα αυτή.

Άρθρο 8

Η παρούσα απόφαση τίθεται σε ισχύ την 20ή ημέρα μετά τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Άρθρο 9

Η παρούσα απόφαση απευθύνεται στα κράτη μέλη.